ΓΡΑΠΤΗ ΕΡΩΤΗΣΗ E-3460/00

υποβολή: Alexandros Alavanos (GUE/NGL) προς το Συμβούλιο

(8 Νοεμβρίου 2000)

Θέμα: Ειρηνευτική πρωτοβουλία στη Μέση Ανατολή

Έχονταςπόψη:

- το πρόσφατο ψήφισμα(1) του Ευρωπαϊκού Κοινοβουλίου που καταδικάζει την προκλητική ενέργεια του κ. Αριέλ Σαρόν που είχε σαν αποτέλεσμα τα αιματηρά γεγονότα που στοίχισαν τόσα θύματα και την δυσανάλογη χρήση βίας εκ μέρους του ισραηλινού στρατού και ζητά την συγκρότηση εξεταστικής επιτροπής για τα γεγονότα,

- την Διακήρυξη των 15 στο Βερολίνο το 1999 για τη δημιουργία ενός κυρίαρχου, βιώσιμου, ειρηνικού και δημοκρατικού Παλαιστινιακού κράτους,

- τα ψηφίσματα 242 και 348 του Συμβουλίου Ασφαλείας του ΟΗΕ για το καθεστώς της Ιερουσαλήμ,

ερωτάται το Συμβούλιο αν ο συμμετέχων στις συζητήσεις στο Σαρμ Ελ Σείχ της Αιγύπτου Ύπατος Εκπρόσωπος της Ευρωπαϊκής Ένωσης για θέματα εξωτερικής πολιτικής και πολιτικής ασφάλειας κ. Χ. Σολάνα:

1. ζήτησε τη δημιουργία Εξεταστικής Επιτροπής όπως προτείνει το Ευρωπαϊκό Κοινοβούλιο,

2. προώθησε λύση που να είναι σύμφωνη με τα ανωτέρω ψηφίσματα του ΟΗΕ και τη Διακήρυξη των 15 για το Παλαιστινιακό.

(1) Κείμενα που εγκρίθηκαν της 5.10.2000.

Κοινή απάντηση στις γραπτές ερωτήσεις E-3460/00 και Ε-3492/00

(8 Μαρτίου 2001)

Το Συμβούλιο εξακολουθεί ναποστηρίζει ένα διακανονισμό μέσω διαπραγματεύσεων βασιζόμενων στις θεμελιώδεις αρχές της Μαδρίτης και του Όσλο και των μεταγενέστερων συμφωνιών, σύμφωνα με τις αποφάσεις 242 και 338 του Συμβουλίου Ασφαλείας των Ηνωμένων Εθνών. Το Συμβούλιο εξ αρχής παρέσχε τηνποστήριξή του στις προσπάθειες των Ηνωμένων Πολιτειών για την επανέναρξη των συνομιλιών μεταξύ Ισραήλ και Παλαιστινιακής Αρχής.

Από την έναρξη ήδη των συγκρούσεων, η Ευρωπαϊκή Ένωση δεν έχει παύσει να αγωνίζεται για να σταματήσει η βία αλλά και να αποκατασταθεί ο διάλογος στοψηλότερο επίπεδο. Ο Ειδικός Απεσταλμένος της Ευρωπαϊκής Ένωσης, Πρέσβης κ. Moratinos, παρέμεινε στην περιοχή σε μόνιμη σχεδόν βάση, σε στενή επαφή με τα δύο Μέρη, προκειμένου να διευκολυνθεί η εξεύρεση διεξόδου από την κρίση. Εν συνεχεία των διαπραγματεύσεων που διεξήχθησαν στις 4 Οκτωβρίου, στο Παρίσι,πό την αιγίδα της Προεδρίας, ο Γενικός Γραμματέας/Ύπατος Εκπρόσωπος μετέβη στην περιοχή για να βοηθήσει να προετοιμαστεί το έδαφος για τη Συνάντηση Κορυφής της 17ης Οκτωβρίου, στο Σαρμ ελ Σεΐχ, η οποία πραγματοποιήθηκε με ενεργό συμμετοχή του ιδίου.

Η εν λόγω συνάντηση κορυφής, η οποία συγκέντρωσε τους κ.κ. Αραφάτ και Μπαράκ, τους Προέδρους Κλίντον και Μουμπάρακ, τον Βασιλέα Αβδουλάχ Β' της Ιορδανίας, τον Γενικό Γραμματέα του ΟΗΕ και τον Γενικό Γραμματέα/Ύπατο Εκπρόσωπο, αποφάσισε τη σύσταση μιας εξεταστικής των πραγμάτων επιτροπής για τις βιαιότητες που σημειώθηκαν στα παλαιστινιακά εδάφη. Ο Γενικός Γραμματέας/Ύπατος Εκπρόσωπος θα συμμετάσχει στις εργασίες αυτής της επιτροπής, στο πλευρό του τέως Τούρκου Προέδρου κ. Σουλεϊμάν Ντεμιρέλ, του Νορβηγού Υπουργού Εξωτερικών Thorbjn Jagland και των τέως Αμερικανών Γερουσιαστών George Mitchell και Warrn Rudman. Το Συμβούλιο εξέφρασε την ικανοποίησή του για την έναρξη των εργασιών της επιτροπής. Σημείωσε την απόφασή του Ισραήλ να αναστείλει προσωρινά τη συμμετοχή του στην Επιτροπή και καλεί τα Μέρη να συνεχίσουν το συντομότερο δυνατό τις εργασίες τους. Η έκβαση των εργασιών αυτών, η οποία προβλέπεται αρχικά για τα τέλη Μαρτίου του 2001, θα πρέπει να αποτελέσει θετική συμβολή στην ειρηνευτική διαδικασία.

Το Συμβούλιο εξέδωσε, προσφάτως, τον νέο κανονισμό MEDA II, ο οποίος έχει ως στόχο τηνποστήριξη των προσπαθειών που καταβάλλονται από τους Μεσογειακούς Εταίρους, συμπεριλαμβανομένων των Παλαιστινίων, για τη μεταρρύθμιση των κοινωνικών και οικονομικών δομών. Το ποσόν το οποίο χορηγεί για την περίοδο 2000-2006 ανέρχεται σε 5,350 δισεκατομμ. ευρώ. Θα επιτρέπει ουσιώδη απλούστευση των διαδικασιών και, επομένως, επιτάχυνση της εκταμίευσης.

Οι δυνατότητες ανθρωπιστικής παρέμβασης εμπίπτουν μάλλον στις αρμοδιότητες της Υπηρεσίας Ανθρωπιστικής Βοήθειας της Ευρωπαϊκής Επιτροπής (ECHO). Τον Ιούλιο, επιχειρήσεις ανθρωπιστικής βοήθειας στη Δυτική Όχθη και τη Λωρίδα της Γάζας, τον Λίβανο, την Ιορδανία και τη Συρία έτυχαν χρηματοδότησης ύψους 8,5 εκατομμ. ευρώ, ενώ τον Σεπτέμβριο, ποσόν 3, 545 εκατομμ. ευρώ χορηγήθηκε για τη βοήθεια προς τον νότιο Λίβανο.

Πέραν τούτων, η Ένωσηποστηρίζει τους Παλαιστινίους με σημαντικά προγράμματα οικονομικής βοήθειας εκτός του προγράμματος MEDA, στα πλαίσια, ειδικότερα, της οικονομικής και τεχνικής συνεργασίας της Κοινότητας με τη Δυτική Όχθη και τη Λωρίδα της Γάζας 1999-2003 (Κανονισμός ΕΚ αριθ. 2840/98), των ειδικών δράσεων που χρηματοδοτούνται μέσω άλλων γραμμών του Προϋπολογισμού, της συμβολής της στον UNRWA (Οργανισμό Πρόνοιας και Εργασίας των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή) και των διμερών προγραμμάτων των κρατών μελών της, και αποτελεί, ως εκ τούτου, τον κυριότερο χορηγό της ειρηνευτικής διαδικασίας.